wickkiey/tamil-wikipedia-chunked huggingface dataset:
# க. பாலகிருஷ்ணன்

## சட்டமன்ற உறுப்பினராக

பாலகிருஷ்ணன் 2011ஆம் ஆண்டு நடைபெற்ற தமிழ்நாடு சட்டப் பேரவைத் தேர்தலில் சிதம்பரம் சட்டமன்றத் தொகுதியில் இந்தியப் பொதுவுடைமைக் கட்சி (மார்க்சிஸ்ட்) வேட்பாளராகப் போட்டியிட்டு வெற்றி பெற்று சட்டமன்ற உறுப்பினரானார்.
# க. பாலகிருஷ்ணன்

## அரசியல்

பாலகிருஷ்ணன், 2015 செப்டம்பர் 2 அன்று, வேலைநிறுத்தத்தின் ஒரு பகுதியாகத் தொடருந்து நிலையத்தில் நடந்த போராட்டத்தைக் கைவிட மறுத்ததற்காகக் கைது செய்யப்பட்டார். பின்னர் இவர் உடல்நிலை சரியில்லாமல் இருப்பதாகப் புகார் அளித்தார். இதனால் சிதம்பரத்தில் உள்ள இராஜா முத்தையா மருத்துவக் கல்லூரி மற்றும் மருத்துவமனைக்கு அழைத்துச் செல்லப்பட்டார். இங்கு இவர் சிகிச்சை பெற்றார். அண்ணாமலைப் பல்கலைக்கழகத்தில் படிக்கும்போதே அரசியலில் ஈடுபட்டு, அநீதிக்கு எதிராகத் தொடர்ந்து போராடி மக்கள் நலனுக்காகப் பாடுபட்டவர். இவர் 2018 பெப்ரவரி 21 அன்று பொதுவுடைமைக் கட்சியின் தமிழ்நாடு மாநிலச் செயலாளராக நியமிக்கப்பட்டார். இவர் 2025 சனவரி 5 வரை அப்பதவியில் இருந்தார்.
# அம்ரீசு சிங் கௌதம்

**அம்ரீசு சிங் கௌதம்** (*Amrish Singh Gautam*) ஓர் இந்திய அரசியல்வாதியும் தில்லியின் இரண்டாவது, மூன்றாவது மற்றும் நான்காவது சட்டமன்ற உறுப்பினரும் ஆவார் . இவர் இந்திய தேசிய காங்கிரசின் உறுப்பினராகவும், தில்லியின் கோண்ட்லி (சட்டமன்றத் தொகுதி) பிரதிநிதியாகவும் உள்ளார். தில்லியின் நான்காவது சட்டமன்றத்தில் துணை சபாநாயகராகப் பணியாற்றினார்.
# பிரேம் குமார் (அரசியல்வாதி)

**பிரேம் குமார்** (Prem Kumar) ஒரு இந்திய அரசியல்வாதி. அவர் கயா டவுன் சட்டமன்றத் தொகுதியிலிருந்து எட்டு முறை தேர்ந்தெடுக்கப்பட்ட பீகார் சட்டமன்ற உறுப்பினர் ஆவார்.  
அவர் 1999 இல் மகத் பல்கலைக்கழகத்தில் தனது முனைவர் பட்டத்தை முடித்துள்ளார்.  
2015 அக்டோபரில் நடந்த சட்டசபை தேர்தலுக்குப் பிறகு உருவாக்கப்பட்ட பீகார் சட்டசபையில் எதிர்க்கட்சித் தலைவராக பிரேம் தேர்ந்தெடுக்கப்பட்டார்.
# கலாபென் தெல்கர்

**கலாபென் மோகன்பாய் தெல்கர்** (Kalaben Mohanbhai Delkar) (பிறப்பு 21 ஆகஸ்ட் 1971) ஒரு இந்திய அரசியல்வாதி மற்றும் தாத்ரா மற்றும் நகர் ஹவேலி மற்றும் தாமன் மற்றும் டையூ யூனியன் பிரதேசத்தில் உள்ள தாத்ரா மற்றும் நாகர் ஹவேலி நாடாளுமன்றத் தொகுதியின் நாடாளுமன்ற உறுப்பினரும் ஆவார் . தாத்ரா மற்றும் நாகர் ஹவேலியின் முதல் பெண் நாடாளுமன்ற உறுப்பினரும், மகாராஷ்டிராவுக்கு வெளியேயான முதல் சிவசேனா நாடாளுமன்ற உறுப்பினரும் ஆவார்.
# கலாபென் தெல்கர்

## தனிப்பட்ட வாழ்க்கை

இவர் மோகன்பாய் சஞ்சிபாய் தெல்கரை மணந்தார்; மோகன்பாய் சஞ்சிபாய் தெல்கர் ஏழு முறை தாத்ரா மற்றும் நகர் ஹவேலி தொகுதியில் இருந்து மக்களவை உறுப்பினராகவும், பழங்குடியினர் உரிமை வழக்கறிஞராகவும் தேர்ந்தெடுக்கப்பட்டவர் ஆவார். இத்தம்பதியினருக்கு ஒரு மகனும் ஒரு மகளும் இருந்தனர்.
# கலாபென் தெல்கர்

## அரசியல் வாழ்க்கை

இவர் தனது கணவர் மோகன்பாய் சஞ்சிபாய் தெல்கரின் மரணத்திற்குப் பிறகு 2021 இடைத்தேர்தலில் சிவசேனாவின் உறுப்பினராக தாத்ரா மற்றும் நகர் ஹவேலி மக்களவைத் தொகுதியில் இருந்து போட்டியிட்டு வெற்றியடைந்தார். இவர் பாரதிய ஜனதா கட்சியின் மகேஷ் கவித்தை எதிர்த்து 51270 வாக்குகள் வித்தியாசத்தில் வெற்றி பெற்றார்.
# விக்கிப்பீடியா:Statistics/weekly/3-Jul-2022
# வளவனூர் சட்டமன்றத் தொகுதி

**வளவனூர் சட்டமன்றத் தொகுதி** (*Valavanur Assembly constituency*) என்பது இந்தியாவின் தமிழ்நாடு மாநிலத்தில் விழுப்புரம் மாவட்டத்தில் செயல்பாட்டிலிருந்த சட்டமன்றத் தொகுதியாகும். வளவனூர் விழுப்புரம் மாவட்டத்தில் உள்ள ஒரு பேரூராட்சி ஆகும். இத்தொகுதி 1952ஆம் ஆண்டு நிறுவப்பட்டது. 1962ஆம் ஆண்டில் தொகுதி மறுசீரமைப்பின்போது நீக்கப்பட்டது.
# வளவனூர் சட்டமன்றத் தொகுதி

## வெற்றி பெற்றவர்கள்

| 1962 | கே. எம். கிருஷ்ணசாமி | இந்திய தேசிய காங்கிரசு |  |
| --- | --- | --- | --- |
| 1957 | ஆ. கோவிந்தசாமி | சுயேச்சை | } |
# நியோடிமியம் பிசுமத்தைடு

**நியோடிமியம் பிசுமத்தைடு** (*Neodymium bismuthide*) என்பது NdBi என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பிசுமத்-நியோடிமியம் என்ற பெயராலும் இச்சேர்மம் அடையாளப்படுத்தப்படுகிறது. நியோடிமியமும் பிசுமத்தும் சேர்ந்து ஓர் இருமமாக உருவாகும் நியோடிமியம் பிசுமுத்தைட்டு படிகங்களாக உருவாகிறது.
::Nd + Bi → NdBi
# நியோடிமியம் பிசுமத்தைடு

## இயற்பியல் பண்புகள்

Fm<sub>3</sub>m என்ற இடக்குழுவும், a = 0.64222 நானோமீட்டர், Z = 4 என்ற அலகு அளபுருக்களும் கொண்டு நியோடிமியம் பிசுமுத்தைட்டு கனசதுரப் படிகங்களாக சோடியம் குளோரைடின் படிக உருவில் உருவாகிறது. 1900 பாகை செல்சியசு வெப்பநிலையில் நியோடிமியம் பிசுமுத்தைடு உருகுநிலைக்குச் செல்கிறது. 24 கெல்வின் வெப்பநிலையில் இச்சேர்மத்தில் எதிர்ப்பு காந்த மாற்றம் ஏற்படுகிறது.
# செந்தலை பஞ்சுருட்டான்

**செந்தலை பஞ்சுருட்டான்** (*Rufous-crowned bee-eater*)(*மீரோப்சு அமெரிக்கானசு*) என்பது மெரோபிடே குடும்பத்தில் உள்ள ஒரு பறவை சிற்றினமாகும். இது பிலிப்பீன்சில் மட்டுமே காணப்படும் அகணிய உயிரி. இங்கு இது பரவலாகக் காணப்படுகிறது. இதன் விலங்கியல் பெயர் தெரிவிப்பதுபோல, இது புதிய உலகில் காணப்படவில்லை.
# 2,4,6-எப்டேன்டிரையோன்

**2,4,6-எப்டேன்டிரையோன்** (*2,4,6-Heptanetrione*) என்ற கரிமச் சேர்மம் C<sub>7</sub>H<sub>10</sub>O<sub>3</sub> என்ற மூலக்கூற்று வாய்ப்பாட்டால் விவரிக்கப்படுகிறது. வெண்மை நிறம் அல்லது நிறமற்று ஒரு திண்மப் பொருளாக இது காணப்படுகிறது. 2,4,6-எப்டேன்டிரையோனின் மூலக்கூறு பிரதானமாக ஈனால் வடிவில் உள்ளது. 1,2-இருகீட்டோன்களுடன் சேர்த்து ஒடுக்கவினையில் ஈடுபடுகிறது. இசுட்ராபெர்ரிகளின் சுவைக்கு 2,4,6-எப்டேன்டிரையோன் பங்களிக்கிறது. பல்வேறு உலோக அணைவுச் சேர்மங்களையும் உருவாக்குகிறது.
# 2,4,6-எப்டேன்டிரையோன்

## இதையும் காண்க

- மூவசிட்டைல்மெத்தேன்
# பிலிப் லுட்விக் இசுடேடியசு முல்லர்

**பிலிப் லுட்விக் இசுடேடியசு முல்லர்** (*Philipp Ludwig Statius Müller*)(25 ஏப்ரல் 1725 - 5 சனவரி 1776) ஒரு ஜெர்மனி விலங்கியல் நிபுணர் ஆவார்.  
முல்லர் எசென்சில் 1725ஆம் ஆண்டு பிறந்தார். எர்லாங்கனில் இயற்கை அறிவியல் பேராசிரியராகப் பணியாற்றினார். 1773 மற்றும் 1776க்கு இடையில், லின்னேயஸின் *நேச்சர்சிஸ்டத்தின்* ஜெர்மன் மொழிபெயர்ப்பை வெளியிட்டார். 1776ஆம் ஆண்டின் துணை பதிப்பு, ஆவுளியா, குவானக்கோ, *போட்டோ*, மூன்று நிற ஹெரான், குடை கொண்டைக்கிளி, செங்குத கொண்டைக்கிளி மற்றும் வெடிற்போத்து உள்ளிட்ட பல உயிரினங்களுக்கான அறிவியல் வகைப்பாட்டைக் கொண்டிருந்தது. இவர் ஒரு பூச்சியியல் வல்லுநராகவும் இருந்தார்.  
முல்லர் எர்லாங்கனில் இறந்தார்.  
பிலிப் லுட்விக் இசுடேடியசு முல்லரை, சாலமன் முல்லர் (1804-1864), பறவையியல் நிபுணர் அல்லது ஓட்டோ பிரெட்ரிக் முல்லருடன் குழப்பமடையக்கூடாது.
# பிலிப் லுட்விக் இசுடேடியசு முல்லர்

## பணி

- Statius Müller, P. L. 1776. *Des Ritters Carl von Linné Königlich Schwedischen Leibarztes &c. &c. vollständigen Natursystems Supplements- und Register-Band über alle sechs Theile oder Classen des Thierreichs. Mit einer ausführlichen Erklärung. Nebst drey Kupfertafeln*.Nürnberg. (Raspe).
# கல்சி (லே மாவட்டம்)

**கல்சி** (**Khaltse** or **Khalsi**), இந்தியாவின் வடக்கில் அமைந்த லடாக் ஒன்றியப் பகுதியின் லே மாவட்டத்தில் உள்ள கல்சி தாலுகாவின் நிர்வாகத் தலைமையிடம் ஆகும்.இது சிறீநகர்-லே நெடுஞ்சாலையில், சிந்து ஆற்றின் பாலத்தைத் தாண்டி 337 கிலோ மீட்டர் தொலைவில் உள்ளது. லே மற்றும் கார்கில் நகரங்களுக்கிடையே அமைந்த கல்சியில் லடாக் நடுவண் பல்கலைக்கழகம் நிறுவப்பட உள்ளது.இக்கிராமம் சர்க்கரை பாதாமி பழங்களுக்கு பெயர் பெற்றது.
# கல்சி (லே மாவட்டம்)

## மக்கள் தொகை பரம்பல்

2011 இந்திய மக்கள் தொகை கணக்கெடுப்பின்படி, 156 வீடுகள் கொண்ட கல்சி கிராமத்தின் மொத்த மக்கள் தொகை 767 ஆகும். இதில் ஆண்கள் 381 மற்றும் பெண்கள் 386 ஆக உள்ளனர். பாலின விகிதம் 1000 ஆண்களுக்கு 1013 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 8.87% ஆகும். சராசரி எழுத்தறிவு 86.27 % ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 0 மற்றும் 751 ஆகவுள்ளனர். இதன் மக்கள் தொகையில் பெரும்பான்மையாக பௌத்தர்கள் மற்றும் இசுலாமியர்கள ஆவார்.
# கல்சி (லே மாவட்டம்)

## வேளாண்மை

லே நகரத்திற்கும் 400 மீட்டர் குறைவாக, கல்சி கிராமம் 2,987 மீட்டர் உயரத்தில் அமைந்திருப்பதால், கல்சி கிராமத்தில் ஆண்டிற்கு இரு போகம் பார்லி சாகுபடி நடைபெறுகிறது. இவ்வூர் சிந்து ஆற்றின் நீர் பெறுகிறது. மேலும் கல்சியில் நெளிகோதுமை மற்றும் கோசுக்கிழங்கு பயிரிடப்படுகிறது.
# கல்சி (லே மாவட்டம்)

## அடிக்குறிப்புகள்

- Francke, A. H. (1977). *A History of Ladakh*. A. H. Francke (Originally published as, *A History of Western Tibet*, (1907). 1977 Edition with critical introduction and annotations by S. S. Gergan & F. M. Hassnain. Sterling Publishers, New Delhi.
- Francke, A. H. (1914). *Antiquities of Indian Tibet*. Two Volumes. Calcutta. 1972 reprint: S. Chand, New Delhi.
- Schettler, Rolf & Margaret. (1981). *Kashmir, Ladakh & Zanskar*. Lonely Planet. South Yarra, Vic., Australia. .
- Janet Rizvi. (1996). *Ladakh: Crossroads of High Asia*. Second Edition. Oxford University Press, Delhi. .
# எகிப்திய யூதர்களின் வரலாறு

, அரமேயம் மொழியில் எழுதப்பட்ட *அனனியா* மற்றும் *தாமு* ஆகியோர்களின் திருமண ஒப்பந்தம் & கடிதங்கள், காலம் கிமு 3 சூலை 449]]  
நகர யூதர்கள்]]  
எகிப்திய யூதர்களின் குழு மிகவும் பழமையானதும், புதுமையானதாகும். எகிப்திய யூதக் குழுக்களில் அரபு மொழி பேசும் யூத குருமார்களும்,
மறைநூல் வாசிக்கும் யூதர்களுமே அதிகம் ஆவார். ஸ்பெயினிலிருந்த செபராது யூதர்கள் கட்டாயப்படுத்தப்பட்டு எகிப்திற்கு குடியேற்றப்பட்டனர். 1869-இல் எகிப்தின் செங்கடலையும், மத்திய தரைக் கடலையும் இணைக்கும் சுயஸ் கால்வாய் 1869ல் நிறுவப்பட்ட பின்னர் யூதர்கள் தங்கள் வணிகத்தை ஆப்பிரிக்கா, ஐரோப்பா மற்றும் ஆசியா நாடுகளுக்கு வளர்த்தனர்.  
மேலும் இதன் விளைவாக எகிப்திய யூதர்கள், இத்தாலி யூதர்கள், அஸ்கனாசு யூதர்கள், கிரேக்க யூதர்களின் வணிகம் உதுமானியப் பேரரசு முழுவதும் செழித்து வளர்ந்தது.  
1950களில், எகிப்து அதன் யூத மக்களை வெளியேற்றத் தொடங்கியது (1948 இல் 75,000 முதல் 80,000 வரை மதிப்பிடப்பட்டுள்ளது. 1947 மக்கள் தொகைக் கணக்கெடுப்பில் யூதர்கள் 65,639க்கும் மிகக் குறைவாக இருக்கலாம்.)  
எகிப்திய யூத சமுதாயத் தலைவரின் கூற்றுப்படி கெய்ரோ நகரத்தில் 6 யூதர்களும்; அலெக்சாந்திரியா நகரத்தில் 12 யூதர்களும் இருந்தனர். 2019 மக்கள் தொகை கணக்கெடுப்பில் கெய்ரோ நகரத்தில் 5 யூதர்ககள் இருந்தனர். 2022-ஆம் ஆண்டில் எகிப்தில் 3 யூதர்கள் மட்டுமே இருந்தனர்.
# எகிப்திய யூதர்களின் வரலாறு

## பண்டைய காலங்களில்

யூதேயா இராச்சியத்தின் மன்னர் மனஸ்சே ஆட்சியின் போது கிமு 650இல் எகிப்தின் மன்னர் முதலாம் சாம்திக் நூபியா மீது படையெடுப்பதற்கு வசதியாக எலிபென்டைன் தீவில் யூதப் படைகளை நிறுத்தி வைத்தார்.  
கிமு 450 ஆண்டுகளுக்கு முன்னர் பண்டைய எகிப்தின் எலிபென்டைன் தீவில் கண்டெடுக்கப்பட்ட பாபிரஸ் ஆவணங்களின்படி எலிபென்டைன் தீவில் அகாமனிசியப் பேரரசின் சார்பாக யூதப் படைவீரர்கள் மற்றும் யூத சமூகம் தங்கியிருந்த சான்றுகள் கிடைத்துள்ளது.  
பாபிலோனிய மன்னர் இரண்டாம் நெபுகாத்நேசர் ஆட்சியின் போது கிமு 597-இல் யூதேயா இராச்சியத்த்தின் வீழ்ச்சிக்குப் பின்னர் யூதர்கள் பண்டைய எகிப்தில் அடைக்கலம் அடைந்ததாக எபிரேய வேதாகமம் கூறுகிறது (,), ). பின்னர் யூதேயாவின் ஆளுநர் கொல்லப்பட்டப் பின்னர், எகிப்தில் குடியேறிய யூதர்கள் மீண்டும் யூதேயாவிற்கு திரும்பி வந்தனர்.(, )
# எகிப்திய யூதர்களின் வரலாறு

## தாலமி பேரரசு மற்றும் உரோமைப் பேரரசு

எலனியக் காலத்தில் பண்டைய எகிப்தை ஆண்ட கிரேக்க தாலமிப் பேரரசின் வடக்கு எகிப்தின் நைல் வடிநிலத்தில் அமைந்த அலெக்சாந்திரியா நகரத்தை மையமாகக் கொண்டு பல நகரங்களில் யூதர்கள் குடியேறி வாழ்ந்தனர்.
வரலாற்று ஆசிரியர் ஜோஸ்பெசின் கூற்றுப்படி, யூதேயா, ஜெருசலம் மற்றும் சமாரியாவில் வாழ்ந்த 1,20,000 யூதர்களை, எகிப்திய மன்னர் தாலமி சோத்தர் தனது ஆட்சிக் காலத்தில் (கிமு 367 – 283/282) நைல் வடிநிலப்பகுதியில் கோயில்கள் கட்டிக் கொண்டு சுதந்திரமாக வாழ அனுமதி அளித்தார். இந்த யூதக் கோயில்களின் தொல்லியல் எச்சங்கள் 19-ஆம் நூற்றாண்டு அகழாய்வின் போது அலெக்சாந்திரியாவில் கண்டுபிடிக்கப்பட்டது.
மேலும் ஜோஸ்பெசின் கூற்றுப்படி இந்த 1,20,000 யூதர்களை எகிப்திய மன்னர் தாலமி பிலடெஸ்பஸ் ஆட்சிக் காலத்தில் (கிமு 284 முதல் கிமு 246) எகிப்திலிருந்து விடுவித்தார்.  
அலெக்சாந்திரியா யூதர்களின் வரலாறு, பேரரசர் அலெக்சாந்தர், எகிப்தில் அலெக்சாந்திரியா நகரத்தை கிமு 332-இல் நிறுவுகையிலிருந்து தொடர்கிறது.
அலெக்சாந்திரிய யூதர்கள் மற்ற இடங்களை விட அதிக அளவிலான அரசியல் சுதந்திரத்தை அனுபவித்தனர். பிற்காலத்தில் எகிப்தை ஆண்ட உரோமைப் பேரரசு முழுவதும் யூத மக்கள் அடிக்கடி மத நோக்கங்களுக்காக சமூகங்களை உருவாக்கினர். அலெக்சாந்திரிவின் பிற சமூகத்தவர்களுடன் இணைந்து வாழ்ந்தனர்.  
எகிப்தில் கிபி 300-இல் கிறித்துவம் அறிமுகம் ஆகிய பின்னர் பல யூதர்கள் கிறித்தவர்களாக மதம் மாறினர். எலனியக் கால யூதர்கள் கிமு 132-இல் பழைய ஏற்பாடு நூலை பண்டைய கிரேக்க மொழியில் மொழிபெயர்த்தனர்.  
கிபி 115-117 ஆண்டுகளில் நடைபெற்ற யூதர்களின் கிளர்ச்சியை அடக்க, கிரேக்கத் திராயான் படைகள் நடத்திய *கிடோஸ் போரில்* அலெக்சாந்திரியாவில் வாழ்ந்த யூதர்கள் வெளியேற்றப்பட்டனர். கிபி 66-73களில் நடைபெற்ற முதலாம் யூத-உரோமைப் போரின் முடிவில் யூதர்களின் இரண்டாம் கோவில் இடிக்கப்பட்டது. உரோமானியர்கள் யூதர்களை இரண்டாம் தர மக்களாக நடத்தினர்.
# எகிப்திய யூதர்களின் வரலாறு

## பைசாந்தியப் பேரரசு அல்லது கிழக்கு உரோமைப் பேரரசு

உரோமானியர்களின் பைசாந்தியப் பேரரசு ஆட்சிக் காலத்தில் (கிபி 330–1453) எகிப்தின் அலெக்சாந்திரியா நகர யூதர்களுக்கு கெட்ட காலம் நெருங்கியது. மேலும் கிறித்துவம் வளர்ந்தது. கிறித்துவத்திற்கு மதம் மாறத யூதர்கள் கிபி 414 அல்லது 415-ஆம் ஆண்டில் அலெக்சாந்திரியாவிலிருந்து வெளியேற்றப்பட்டனர் மேலும் யூதர்களுக்கு எதிரான படுகொலைகள் அரங்கேறிய்து.  
<blockquote>எந்தவொரு சட்டத் தண்டனையும் இல்லாமல், எந்த அரச ஆணையும் இல்லாமல், அலெக்சாந்திரியா நகர சிரில் விடியற்காலையில், யூத ஜெப ஆலயங்களின் தாக்குதலுக்கு மக்களை வழிநடத்தினார். நிராயுதபாணியாகவும், ஆயத்தமில்லாதவர்களாகவும் இருந்த யூதர்கள் எதிர்க்க இயலாதவர்களாக இருந்தனர்; அவர்களின் பிரார்த்தனை வீடுகள் தரைமட்டமாக்கப்பட்டதுடன், எபிஸ்கோபல் எனும் போர்வீரன், தனது படைகளுக்கு யூதர்களின் பொருட்களைக் கொள்ளையடித்து வெகுமதி அளித்த பிறகு, தேசத்தின் மீது நம்பிக்கையற்ற யூதர்களை நகரத்திலிருந்து வெளியேற்றினார்.</blockquote>  
சில வரலாற்று ஆசிரியர்கள் ஒரு இலட்சம் யூதர்களை எகிப்தின் அலெக்சாந்திரியா நகரத்திலிருந்து வெளியேற்றப்பட்டதாக கூறுகிறார்கள். கிறித்துவத்திற்கு மதம் மாறத யூதர்களை வெளியேற்றும் நிகழ்வுகள், எகிப்தின் அண்டைப் பகுதிகளான பாலஸ்தீனத்திலும் விரிவடைந்தது.
# எகிப்திய யூதர்களின் வரலாறு

## அரேபியர் ஆட்சியில் (661 - 1250)

661-இல் உமையா கலீபகம் மற்றும் 751-இல் அப்பாசியக் கலீபகத்தின் அரேபியப் படைகள் எகிப்தை கைப்பற்றிய போது, எகிப்தில் வாழ்ந்த யூதர்கள் நன்கு வளர்ச்சி கண்டனர்.
# எகிப்திய யூதர்களின் வரலாறு

## அரேபியர் ஆட்சியில் (661 - 1250)

### பாத்திம கலீபகம் ஆட்சியில் (969 - 1169)

பாத்திம கலீபகம் ஆட்சியின் போது யூதர்கள் பெருமளவில் மதிக்கப்பட்டதால், கிபி969-இல் வடகிழக்கு ஆப்பிரிக்காவில் வாழ்ந்த யூதர்கள் எகிப்தில் குடியேறினர்.இதனால் எகிப்திய சமூகத்தில் யூத சமூகம் உயர்நிலை அடைந்தது. கலிபா அல்-ஹக்கீம் ஆட்சிக் காலத்தில் (996–1020) யூதர்கள் இடுப்பில் மணி அணிந்தும், கையில் கன்றுக்குட்டி மரப்பாச்சி பொம்மையை வைத்துக் கொண்டு தெருக்களில் நடமாட வேண்டும் என ஆணைப்பிறத்தார்.  
12-ஆம் நூற்றாண்டின் தொடக்கத்தில் வேளாண்மை துறையின் தலைவராக அபு அல்-முனஜ்ஜா இபின் ஷாய்யா எனும் ஒரு யூதர் நியமிக்கப்பட்டார். இவர் நைல் நதியில் பல மதகுகளை நிறுவினார். 12-ஆம் நூற்றாண்டில் எகிப்தில் 90 யூதக் குடியிருப்பு பகுதிகளும்,4,000 யூதர்களும் வாழ்ந்தனர்.
# எகிப்திய யூதர்களின் வரலாறு

## எபிரேய வேதாகமத்தில்

யூதர்களின் வேதாகமத்தில் குறிப்பாக தொடக்க நூல் மற்றும் விடுதலைப் பயணம் அத்தியாயத்தில், பண்டைய எகிப்தின் நைல் வடிநிலப் பகுதியில் இசுரவேலர்கள் குடியேறி வாழ்ந்ததாகவும், எகிப்தியர்கள் அம்மக்களை யூதர்கள் என்று அழைத்து, அடிமைகளாக நடத்தபட்டதாக கூறுகிறது. பின்னர் விடுதலைப் பயணம் நூலில், இந்த யூதர்கள் தங்களை 12 கோத்திரங்களாக பிரித்துக் கொண்டு வாழ்ந்ததாகவும், பின்னர் எகிப்திலிருந்து மொத்தமாக வெளியேறிய யூதர்கள், சினாய் தீபகற்பத்தில் 40 ஆண்டுகள் தங்கி வாழ்ந்தாக கூறுகிறது.
# எகிப்திய யூதர்களின் வரலாறு

## இதனையும் காண்க

- யூதர்கள்
- எலிபென்டைன் பாபிரஸ் மற்றும் பானையோட்டுக் குறிப்புகள்
- சூயெசு நெருக்கடி
- அரபு-இசுரேல் முரண்பாடு
# மெகாட் இசுகந்தர் ஷா

**மெகாட் இசுகந்தர் ஷா** அல்லது **ராம விக்கிரமா** (மலாய் மொழி: *Sultan Megat Iskandar Shah ibni Almarhum Raja Parameswara*; ஆங்கிலம்: *Megat Iskandar Shah of Malacca*); என்பவர் மலாக்கா சுல்தானகத்தின் இரண்டாவது அரசர் ஆவார். இவர் பரமேஸ்வராவின் மகன் என்று நம்பப்படுகிறது.  
மலாக்காவின் இரண்டாவது ஆட்சியாளரான மெகாட் இசுகந்தர் ஷாவின் பதவி குறித்து வரலாற்றுக் கருத்து முரண்பாடுகள் உள்ளன. மெகாட் இசுகந்தர் ஷா என்பவர் பரமேசுவரா என்பவராக இருக்கலாம் என்று சிலர் வாதிடுகின்றனர்.
# மெகாட் இசுகந்தர் ஷா

## பொது

பரமேசுவரா இஸ்லாமியராக மாறி தன் பெயரை மாற்றிய பிறகு இந்தப் பெயரைப் பெற்று இருக்கலாம் என்றும் சிலர் வாதிடுகின்றனர். ஆனால் வேறு சிலர் இந்தக் கூற்றை ஏற்றுக் கொள்ளவில்லை. உண்மையில் மெகாட் இசுகந்தர் ஷா என்பவர் பரமேசுவரா அல்ல. அவர் வேறு ஒருவர். அவர்தான் மலாக்காவின் இரண்டாவது ஆட்சியாளர் என்று கூறுகின்றனர்.  
மெகாட் இசுகந்தர் ஷா சீனாவின் மிங் பேரரசுடன் நல்ல உறவைப் பேணி, சீனாவுக்குத் தொடர்ந்து திறை செலுத்தினார். போர்த்துகீசிய ஆதாரங்களின்படி, அவர் சிங்கப்பூருக்குப் பதிலாக மலாக்காவின் வர்த்தகத்தை அதிகரிக்க முயற்சிகள் செய்தார்.
# மெகாட் இசுகந்தர் ஷா

## பொது

### ராம விக்கிரமா

சீனாவின் மிங் சி லு காலக் குறிப்புகள் *(Ming Chronicles);* பரமேசுவராவின் மகனை ஸ்ரீ ராம விக்கிரமா (மெகாட் இசுகந்தர் ஷா) என்று குறிப்பிடுகின்றன. 1414-ஆம் ஆண்டில் சீனாவிற்குப் பயணம் செய்து இருக்கிறார்.  
அவர் பயணம் செய்தது 5-ஆம் தேதி அக்டோபர் 1414. தன்னுடைய தந்தையாரைப் பரமேசுவரா என்று ஸ்ரீ ராம விக்கிரமா (மெகாட் இசுகந்தர் ஷா) அறிமுகப் படுத்தி இருக்கிறார். அவர் இறந்து விட்டதாகவும் சொல்லி இருக்கிறார்.
# மெகாட் இசுகந்தர் ஷா

## பொது

### சான்றுகளில் முரண்பாடுகள்

மலாக்காவின் தொடக்கக் கால வரலாற்றில் மலாய், சீன மற்றும் போர்த்துகீசிய சான்றுகளுக்கு இடையில் உள்ள முரண்பாடுகள் காரணமாக, மலாக்கா இராச்சியத்தின் தொடக்கக் கால ஆட்சியாளர்கள் பற்றிய கருத்துகளில் சில வேறுபாடுகள் உள்ளன.  
மலாக்காவை நிறுவியவர் இசுகந்தர் ஷா என்று மலாய் காலச் சுவடுகள் *(Malay Annals)* சுட்டிக் காட்டுகின்றன. ஆனால் மலாக்காவை நிறுவியவர் பரமேசுவரா என்றும் மெகாட் இசுகந்தர் ஷா என்பவர் பரமேசுவராவின் மகன் என்றும் போர்த்துகீசிய சான்றுகள் கூறுகின்றன.
# மெகாட் இசுகந்தர் ஷா

## பொது

### மிங் அரசமரபு சான்றுகள்

அதே வேளையில் சீனாவின் மிங் அரசமரபு சான்றுகள், மெகாட் இசுகந்தர் ஷா எனும் பெயரை பரமேசுவராவின் மகன் என்று பதிவு செய்துள்ளன.  
சீனாவின் மிங் பேரரசுடன் சுமுகமான உறவுகள் 15-ஆம் நூற்றாண்டின் தொடக்கக் காலத்திலேயே ஆரம்பித்தன. பரமேஸ்வரா இரு முறைகள் சீனாவிற்குச் சென்று யோங்லே (r. 1402–1424) (சீனம்: 永樂) எனும் சீன மன்னரைச் சந்தித்து உறவாடி இருக்கிறார்.
# மெகாட் இசுகந்தர் ஷா

## பொது

### சீனா - மலாக்கா தூதரக உறவுகள்

யோங்லே *(Yongle)* மாமன்னர் காலத்தில், பரமேஸ்வரா சீனாவிற்கு இரு முறைகள். சென்று இருக்கிறார். முதல் முறை: 1405 அக்டோபர் 03-ஆம் தேதி. இரண்டாவது முறை: 1411 ஆகஸ்டு 04-ஆம் தேதி.  
பரமேசுவரா எப்போது சீனாவிற்குப் போனார். அங்கே என்ன நடந்தது போன்ற உண்மையான விவரங்கள் சீனா மிங் சி லு வரலாற்றுப் பதிவுகளில் எழுதி வைக்கப்பட்டு உள்ளன.  
மிங் சி லு *(Ming Shi-lu)* என்பது சீனா மிங் வம்சத்தின் வரலாற்றுப் பதிவுகள். ஆங்கிலத்தில் வெரிடபிள் ரிக்கார்ட்ஸ் *(Veritable Records).* 1368-ஆம் ஆண்டில் இருந்து 1644-ஆம் ஆண்டு வரையிலான சீனா நாட்டு வரலாற்றுப் பதிவுகள்.  
சீனாவை ஆட்சி செய்த மிங் பேரரசர்களின் காலத்தில் நடைபெற்ற நிகழ்ச்சிகள் அனைத்தும் இந்த மிங் சி லு பதிவுகளில் உள்ளன. பரமேசுவராவும் அவரின் வாரிசுகளும் மலாக்காவை 1398-ஆம் ஆண்டில் இருந்து 1511-ஆம் ஆண்டு வரை ஆட்சி செய்து இருக்கிறார்கள்.
# மெகாட் இசுகந்தர் ஷா

## பொது

### மலாக்காவின் கடல் வழி வாணிகம்

பரமேஸ்வரா மலாக்காவிற்குத் திரும்பி வரும் போது அவருக்குத் துணையாகச் சீனக் கடல் பகுதித் தலைவர்கள் செங் கே *(Zheng He)* என்பவரும் இங் சிங் என்பவரும் மலாக்கா வந்துள்ளனர். சீனா-மலாக்கா தூதரக உறவுகளினால் மலாக்கா பேரரசிற்குச் சீனா பாதுகாவலராக விளங்கியது.  
அதனால் சயாம் நாடும் மஜாபாகித் அரசும் மலாக்காவின் விவகாரங்களில் தலையிடவில்லை. இந்தக் காரணத்தினால் மலாக்காவின் கடல் வழி வாணிகம் பெருகத் தொடங்கியது. சீனா, இந்தியா, மத்திய கிழக்கு, ஐரோப்பிய நாடுகளுக்கு இடையே மலாக்கா ஒரு முக்கிய வாணிகத் தளமாகவும் புகழ் பெற்று விளங்கியது.
# மெகாட் இசுகந்தர் ஷா

## பொது

### மிங் வம்சாவழியினர்

1368-ஆம் ஆண்டு தொடங்கி 1644-ஆம் ஆண்டு வரை மிங் வம்சாவழியினர் *(Ming dynasty)* சீனாவின் ஆளும் வம்சமாக இருந்தது. மகா மிங் வம்சம் *(Great Ming)* என்று அழைப்பது உண்டு. சீனாவின் கடைசி ஏகாதிபத்திய வம்சமாகும். இவர்கள் ஹான் இனத்தைச் சேர்ந்த சீனர்கள்.  
இந்தப் பேரரசர்களின் காலத்தின் பதிவுகளைத் தான் மிங் வம்சாவழி வரலாற்றுச் சுவடுகள் என்றும் மிங் சி லு (Ming Shi-lu) என்றும் அழைக்கிறார்கள்.  
மிங் சி லு சீனப் பதிவுகள் பரமேசுவராவை **பாய்-லி-மி-சு-லா** (ஆங்கிலம்: *Bai-li-mi-su-la;* சீனம்: 拜里迷蘇剌) என்று அழைக்கின்றன. அவருடைய மகன் மெகாட் இசுகந்தர் ஷாவை (ஆங்கிலம்: *Mu-gan Sa-yu-ti-er-sha;* சீனம்: 母幹撒于的兒沙) என்றும் அழைக்கின்றன.
# மெகாட் இசுகந்தர் ஷா

## மலாக்கா சுல்தான்கள்

| மலாக்கா சுல்தான்கள் | ஆட்சி காலம் |  |
| --- | --- | --- |
| பரமேசுவரா | <> 1400–1414 </> |  |
| மெகாட் இசுகந்தர் ஷா | <> 1414–1424 </> |  |
| சுல்தான் முகமது ஷா | <> 1424–1444 </> |  |
| பரமேசுவரா தேவ ஷா | <> 1444–1446 </> |  |
| சுல்தான் முசபர் ஷா | <> 1446–1459 </> |  |
| சுல்தான் மன்சூர் ஷா | <> 1459–1477 </> |  |
| சுல்தான் அலாவுதீன் ரியாட் ஷா | <> 1477–1488 </> |  |
| சுல்தான் மகமுட் ஷா | <> 1488–1511 </> |  |
| சுல்தான் அகமட் ஷா | <> 1511–1513 </> |  |
| சுல்தான் மகமுட் ஷா | <> 1513–1528 </> | } |
# பி. அய்யப்பன்

**பி. அய்யப்பன்** (*P. Ayyappan*) என்பவர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். அய்யப்பன் மதுரை மாவட்டம் திருமங்கலத்தினைச் சேர்ந்தவர். கமுதியிலுள்ள பசும்பொன் முத்துராமலிங்கத் தேவர் கல்லூரியில் இளம் வணிகவியல் பயின்றுள்ளார். இவர் 2021-இல் நடைபெற்ற தமிழ்நாடு சட்டப்பேரவைத் தேர்தலில் அனைத்திந்திய அண்ணா திராவிட முன்னேற்றக் கழக வேட்பாளராக உசிலம்பட்டி தொகுதியில் போட்டியிட்டுத் தேர்ந்தெடுக்கப்பட்டார்.
# பி. அய்யப்பன்

## போட்டியிட்ட தேர்தல்கள்

| 2021 தமிழ்நாடு சட்டமன்றத் தேர்தல் | உசிலம்பட்டி | அ.தி.மு.க | வெற்றி | 33.53 | பி.வி.கதிரவன் | தி.மு.க | 30.01 | } |
| --- | --- | --- | --- | --- | --- | --- | --- | --- |
# க. கந்தசாமி

**க. கந்தசாமி ** (*K. Kandasamy*)(பிறப்பு மார்ச்சு 09, 1932) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் மதுரை மாவட்டம் உசிலம்பட்டியினைச் சார்ந்தவர். உசிலம்பட்டி கழக உயர்நிலைப் பள்ளியில் பள்ளிக் கல்வியினை முடித்துள்ளார். கந்தசாமி மதுரை, மதுரைக் கல்லூரி, சென்னை சட்டக் கல்லூரியில் கல்லூரி படிப்பினை முடித்துள்ளார். முத்துராமலிங்கத் தேவர் மற்றும் மூக்கையாத் தேவர் கொள்கைகளால் ஈர்க்கப்பட்ட இவர் அனைத்திந்திய பார்வார்டு பிளாக்கு கட்சியின் தீவிர உறுப்பினர் ஆவார். இவர் 1971ஆம் ஆண்டில் நடைபெற்ற தமிழ்நாடு சட்டப் பேரவை இடைத்தேர்தலில் உசிலம்பட்டி சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.
# க. கந்தசாமி

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |  |
| --- | --- | --- | --- | --- | --- |
| 1971 | உசிலம்பட்டி | அனைத்திந்திய பார்வார்டு பிளாக்கு | 36,351 | 64.19 | } |
# சுல்தான் முகமது ஷா

**சுல்தான் முகமது ஷா** (மலாய் மொழி: *Sultan Muhammad Shah ibni Almarhum Sultan Megat Iskandar Shah*; ஆங்கிலம்: *Muhammad Shah of Malacca*); என்பவர் மலாக்கா சுல்தானகத்தின் மூன்றாவது அரசர் ஆவார். ராஜா தெங்கா *(Raja Tengah)* அல்லது ராடின் தெங்கா *(Radin Tengah)* என்று பிரபலமாக அறியப்படுகிறார்.  
இவர் மலாக்கா சுல்தானகத்தின் இரண்டாவது ஆட்சியாளரான சுல்தான் மெகாட் இசுகந்தர் ஷாவின் மகன் ஆவார். இவர் 1424 முதல் 1444 வரை மலாக்காவை ஆட்சி செய்தார். மலாக்காவின் மூன்றாவது ஆட்சியாளரான இவரைச் சில சான்றுகள் ஸ்ரீ மகாராஜா *(Sri Maharaja)* என்றும் பெயரிடுகின்றன.  
முதலில் இவருக்கு ஸ்ரீ மகாராஜா என்ற பட்டப் பெயர் இருந்தது. பின்னர் இவர் இஸ்லாமிய மதத்திற்கு மாறினார். ஒருவேளை அவர் ஒரு முஸ்லீம் தமிழ்ப் பெண்ணைத் திருமணம் செய்து இருக்கலாம்; அதனால் ஸ்ரீ மகாராஜா எனும் அவரின் பெயர் மாற்றம் கண்டு இருக்கலாம்.
# சுல்தான் முகமது ஷா

## பொது

இவரைச் சுல்தான் முகமது ஷா *(Sultan Mohammad Shah)* என்று சில சான்றுகள் பெயரிட்டுள்ளன. சுல்தான் முகமது ஷா என்பவர் ராஜா தெங்காவின் மகன் என்றும் வெவ்வேறு பதிப்புகள் தெரிவிக்கின்றன.  
சுல்தான் முகமது ஷாவுக்கு ராஜா இப்ராகிம் மற்றும் ராஜா காசிம் என இரு மகன்கள் இருந்தனர். இவருக்குப் பின் ராஜா இப்ராகிம் எனும் பரமேசுவரா தேவ ஷா *(Abu Syahid Shah)* ஆட்சிக்கு வந்தார்.
# சுல்தான் முகமது ஷா

## மலாக்கா சுல்தான்கத்தின் ஆட்சியாளர்கள்

| மலாக்கா சுல்தான்கள் | ஆட்சி காலம் |  |
| --- | --- | --- |
| பரமேசுவரா | <> 1400–1414 </> |  |
| மெகாட் இசுகந்தர் ஷா | <> 1414–1424 </> |  |
| சுல்தான் முகமது ஷா | <> 1424–1444 </> |  |
| பரமேசுவரா தேவ ஷா | <> 1444–1446 </> |  |
| சுல்தான் முசபர் ஷா | <> 1446–1459 </> |  |
| சுல்தான் மன்சூர் ஷா | <> 1459–1477 </> |  |
| சுல்தான் அலாவுதீன் ரியாட் ஷா | <> 1477–1488 </> |  |
| சுல்தான் மகமுட் ஷா | <> 1488–1511 </> |  |
| சுல்தான் அகமட் ஷா | <> 1511–1513 </> |  |
| சுல்தான் மகமுட் ஷா | <> 1513–1528 </> | } |
# ஏழைகளுக்கான உணவுத் திட்டம்

**அந்த்யோதயா அன்ன யோஜனா** (ஏழைகளுக்கான உணவுத் திட்டம்)(*Antyodaya Anna Yojana*)( ; அந்தியோதயா ஏழை ஏழைகளைக் குறிக்கும் அந்தியோதயா உணவுத் திட்டம்) என்பது இந்திய அரசின் திட்டமாகும். இந்தத் திட்டத்தின் மூலம் இலட்சக் கணக்கான ஏழைக் குடும்பங்களுக்கு அதிக மானிய விலையில் உணவை வழங்குவதற்கான இந்திய அரசின் நிதியுதவித் திட்டமாகும். இத்திட்டம் 25 திசம்பர் 2000 அன்று தேசிய ஜனநாயகக் கூட்டணி அரசினால் தொடங்கப்பட்டது. இந்தத் திட்டத்தை 2000ஆம் ஆண்டில் அப்போதைய மத்திய உணவு மற்றும் குடிமைப்பொருள் வழங்கும் துறையின் அமைச்சர் என் ஸ்ரீவிஷ்ணு துவக்கிவைத்தார்.முதலில் இந்திய மாநிலமான ராஜஸ்தானில் செயல்படுத்தப்பட்டது.  
கணக்கெடுப்பு ஒன்றின் மூலம் "ஏழ்மையானவர்கள்" (வறுமைக் கோட்டிற்குக் கீழ் உள்ள 10,000,000 ஏழ்மையான குடும்பங்கள்) கண்டறியப்பட்ட பின்னர் அரசாங்கம் அவர்களுக்கு 35 கிலோகிராம் அரிசி மற்றும் கோதுமையை அதிக மானிய விலையில் வாங்குவதற்கான வாய்ப்பை வழங்கத் தொடங்கியது. ஒரு கிலோ அரிசி 3, கோதுமை 2க்கும் இத்திட்டத்தின் கீழ் வழங்கப்படுகிறது. கணக்கெடுப்புகளின் மூலம் அந்தந்த மாநில கிராமப்புற மேம்பாட்டு வசதிகளால் ஏழைக் குடும்பங்கள் அடையாளம் காணப்பட்டன. இந்தத் திட்டம் இரண்டு முறை, சூன் 2003-ல் ஒரு முறையும், பின்னர் ஆகத்து 2004-ல் இரண்டாம் முறையும் விரிவுபடுத்தப்பட்டது. ஒவ்வொரு முறையும் கூடுதலாக 5,000,000 வறுமைக்கோட்டிற்குக் கீழ் உள்ள குடும்பங்களைச் சேர்த்து, மொத்த குடும்பங்களின் எண்ணிக்கை 20,000,000ஆகக் கொண்டுவரப்பட்டது. இதற்குப் பிறகு 2003-ல் கூடுதலாக 50 லட்சம் குடும்பங்கள் சேர்க்கப்பட்டன.
# ஏழைகளுக்கான உணவுத் திட்டம்

## குடும்ப அட்டைகள்

ஒரு குடும்பம் தகுதியுடையதாக அங்கீகரிக்கப்பட்டவுடன், அவர்களுக்குத் தனித்துவமான "அந்தியோதயா குடும்ப அட்டை" வழங்கப்படுகிறது. இந்த அட்டை, பொது விநியோக அட்டை (பச்சை நிற அட்டை) என்றும் அழைக்கப்படுகிறது. இது ஒரு அடையாள வடிவமாகச் செயல்படுகிறது.
# ஏழைகளுக்கான உணவுத் திட்டம்

## மேலும் பார்க்கவும்

- தீன் தயாள் உபாத்யாய் அந்தோதய யோஜனா
# சிவாஜி கண்ட இந்து இராஜ்யம்

யும், பேரரசர் சிவாஜியாக ஈ. வெ. கி. சம்பத்தும் நடிக்கும் காட்சி]]  
**சந்திரமோகன் அல்லது சிவாஜி கண்ட இந்து இராஜ்யம்** என்பது கா. ந. அண்ணாதுரை எழுதிய ஒரு நாடகம் ஆகும். வங்காள வரலாற்று ஆசிரியர் ஜாது நாத் சர்க்காரால் எழுதப்பட்ட சத்ரபதி சிவாஜி குறித்த வரலாற்றுத் தகவல்களை அடிப்படையாகக் கொண்டு இந்த நாடகத்தை அண்ணாதுரை எழுதினார். இது 1945ஆம் ஆண்டு சென்னையில் அரங்கேறியது. அன்று முதல் இந்த நாடகமானது திராவிட இயக்க நிகழ்வுகளிலும் திமுக மாநாடுகளிலும் பலமுறை அரங்கேற்றப்பட்டது.
# சிவாஜி கண்ட இந்து இராஜ்யம்

## அரங்கேற்றம்

1945 திசம்பர் 15 அன்று சென்னை அரண்மனைக்காரத் தெருவில் செயிண்ட் மேரி மண்டபத்தில் பெரியார் தலைமையில் நடைபெற்ற சென்னை மாவட்ட சுயமரியாதை மாநாட்டில் இந்த நாடகம் அரங்கேறியது. *நூறு கூட்டங்களில் பேசவேண்டிய விசயங்களை இந்த நாடகம் ஒரே நிகழ்வில் பேசியிருகிறது* என்று ஈ. வெ. இராமசாமி அவர்களால் பாராட்டப்பட்டது. இந்த நாடகம் சென்னையில் பிரபலம் அடைந்துவந்தது. அப்போது இந்த நாடகத்தில் ஈ. வெ. கி. சம்பத் பேரரசர் சிவாஜியாகவும், அண்ணாதுரை காகப்பட்டராகவும் நடித்தார். ஈ.வே.கி சம்பத் படிப்பைக் கெடுத்துக் கொண்டு நாடகங்களில் நடிப்பதை ஈ.வே.ரா விரும்பவில்லை. இந்நிலையில் திருச்சிராப்பள்ளியில் பெரியார் தலைமையில் நாடகம் நடத்துவதாக ஏற்பாடு ஆனது. அங்கு இந்த நாடகத்தில் சிவாஜியாக நடிக்க டி. வி. நாராயணசாமியிடம் ஒப்புக் கொண்டிருந்த ம. கோ. இராமச்சந்திரன் பின்னர் ஒத்திகைக்கு அழைத்தபோது நடிக்க மறுத்துவிட்டார். வி. சி கணேசனை சத்ரபதி சிவாஜியாக நடிக்க வைத்தார். வி. சி. கணேசனின் நடிப்பை பாராட்டிய ஈவேரா அவருக்கு சிவாஜி என்ற பட்டத்தை அளித்தார். நாடகத்தில் அண்ணா காகபட்டராகவும், டி. வி. நாராயணசாமி சந்திரமோகனாகவும் நடித்தார். நாடகத்தில் சத்ரபதி சிவாஜியாக நடித்து பெரியாரின் பாராட்டுதலைப் பெற்ற கணேசன், அதன் பிறகு கணேசன் சிவாஜி கணேசன் என அழைக்கப்பட்டார்.
# சிவாஜி கண்ட இந்து இராஜ்யம்

## கதைச் சுருக்கம்

வேளாண் குடியைச் சேர்ந்தவரும், சிறந்த போர்வீரருமான சிவாஜி தனது வாளின் வலிமையால் பல்வேறு கோட்டைகளைக் கைப்பற்றி மராத்திய பேரரசை உருவாக்கினார். அவர் தன் வாளின் வலிமையால் பேரரசை உருவாக்கினாலும், கைப்பற்றிய பகுதிகளில் நிலையான ஆட்சியை உருவாக்க வேண்டியது அவசியமானதாக இருந்தது. அப்போதுதான் அது நிலைத்து நிற்கும். அதற்கு அவர் அரியணை ஏறி சத்ரபதியாக மகுடம் சூடவேண்டியது அவசியம்.  
அன்றைய மராத்திய சமூகத்தில் பிராமணர்களும், அவர்களுக்கு அடுத்த நிலையில் இருந்த காயஸ்த்துகள் அல்லது பிரபுக்களான சத்திரிய சாதியினர் மட்டுமே படித்தவர்களாக இருந்தனர். அவர்களின் ஒத்துழைப்பு இல்லாமல் அரசாங்கத்தை நிர்வகிப்பது இயலாது என்ற நிலை இருந்தது. சத்திரியரல்லாத சிவாஜி மன்னராக முடிசூடுவதை பிராமணர்கள் ஏற்றுக்கொள்ள மறுத்தார்கள். அதனால் சிவாஜி வாரணாசியில் இருந்த வேத விற்பன்னரான காகப்பட்டர் என்பவரை தன்னை சத்திரியராக அறிவிக்கும்படி கோருகிறார். காகப்பட்டர் அவரை சத்திரியராக ஏற்க மறுக்கிறார். ஆனால் பின்னர் சிவாஜி மக்கள் செல்வாக்குக் கொண்டவர் அவர் எப்படியும் மன்னராக முடிசூடிக்கொள்வார். அவரைப் பகைத்துக் கொள்வதைவிட அவருக்கு முடிசூட்டி அதன் வழியாக தன் பிராமண சமூகத்திற்கு நன்மை தேடலாம் என்று முடிவு செய்து சிவாஜிக்ககு முடிசூட்ட இசைவு தெரிவிக்கிறார். அதற்காக காகப்பட்டருக்கும், பல்வேறு பிராமணர்களுக்கும் ஏராளமான பொன்னும் பொருளும் சிவாஜி தானமாகத் தருகிறார். பின்னர் பல சடங்குகளை செய்த பிறகே சிவாஜிக்கு சத்திரிய அந்தஸ்து காக பட்டரால் அளிக்கப்பட்டு சத்ரபதியாக முடி சூடப்படுகிறார். இந்த நிகழ்வில் நாட்டின் கருவூளத்தின் பெரும்பகுதி பிராமணர்களுக்கு கொடுக்கபட்ட தானத்தினால் செலவாகிறது. அவர்களின் ஆதிக்கத்தைக் கண்டு வெகுண்டெழும் படைவீரன் சந்திரமோகனிடம் மக்களிடையே மன மாற்றத்தை ஏற்படுத்தும்படி பணிக்கிறார் சிவாஜி.  
இந்த வரலாற்று நிகழ்வை மையமாக வைத்து அண்ணாதுரை பிராமணர்களின் அதிகாரம் எத்தகையது என்ற கேள்வியை எழுப்புகிறார். சிவாஜியின் வீரத்தால், அவருடைய வாளின் பலத்தால்தான் பேரரசு உருவானது. ஆனால், அதை ஆள்வதற்கு பிராமண வர்க்கத்தின் தயவு தேவைப்படுகிறது. இந்த நிலைக்கு காரணம் என்ன என்பதை சந்திரமோகன் என்ற போர் வீரன் வாயிலாக சிந்திக்கத் தூண்டுகிறார் அண்ணாதுரை. மக்கள் அறியாமையிலும். பிராமணர்களின் மூட நம்பிக்கைகளுக்கு ஆட்பட்டு இருப்பதும் இருப்பதுமே இதற்கு காரணம் என்பதை தெளிவாக்குகிறார்.
# சிவாஜி கண்ட இந்து இராஜ்யம்

## பரவலர் பண்பாட்டில்

ராமன் எத்தனை ராமனடி படத்தில் இந்த நாடகத்தின் ஒரு பகுதியை படத்தின் நாயகன் பாத்திரமான இராமன் (சிவாஜி கணேசன்) நடிப்பதாக காட்சி இடம்பெற்றுள்ளது.
# விக்கிப்பீடியா:பங்களிப்பாளர் அறிமுகம்/குறிஞ்சி

## குறிஞ்சி

பயனர்:குறிஞ்சி, அ.மணிகண்டன் திருநெல்வேலியைச் சார்ந்தவர், இவர்தம் முதல் கட்டுரையை 2015ஆம் ஆண்டில் எழுதினார். தனியார் துறையினில் பணிபுரிந்து வருகிறார். குறைந்தபட்சம் 100 அறிவியல் கட்டுரைகளை தமிழில் துவங்குவதை முதன்மை நோக்கமாக கொண்டு எழுதத்துவங்கினார், ஆனால் அவர்தம் முதலிரண்டு கட்டுரையை அனுபவமிக்க விக்கிப் பயனாளர்கள் விக்கிப்பீடியாவின் கொள்கையோடு கட்டுரை பொருந்தவில்லையென நிராகரித்தனர். அதன்பின்பு தெர்மோவெல் என்ற அறிவியல் சார்ந்த கட்டுரையை மூலம் எழுதப் பயின்றாலும், எண்ணற்ற தொடருந்து சந்திப்பு நிலையங்கள், எளிய அட்டவணைகளைப் பொருளடக்கமாக கொண்ட கட்டுரைகளை எழுதுவதன் மூலம் விக்கியின் கொள்கைகளைப் புரியத்துவங்கினார். பின்பு அவரது அன்றாட பணிச்சூழ்நிலையில் பயன்படுத்தும் எளிய அறிவியல் பொருட்கள், அவரது பயணத்தில் காணும் பொருட்களை ஆங்கில வீக்கிப்பிடியாவிலிருந்து தமிழுக்கு மொழிப்பெயர்ப்பு செய்யத்துவங்கினார். இருநூற்றுக்கும் மேற்பட்ட கட்டுரைகளை புதிதாக துவங்கியதுடன், எண்ணற்ற கட்டுரைகளை பிழைதிருத்தம் செய்தும் வருகின்றார். அவரது கூற்றின்படி வீக்கிப்படியாவிற்கு கலைக்களஞ்சிய கட்டுரைகளை எழுதுவதின் மூலம் அவர்தம் பணிச்சூழலில் தரவுசார்ந்து எழுதுவதுற்கு இந்த அனுபவம் பெரிதும் கைக்கொடுக்கின்றது என்கின்றார்.
# வி. என். பார்த்திபன்

**வி. என். பார்த்திபன்** (V.N. Parthiban) இந்தியாவைச் சேர்ந்த ஒரு நிரந்தர மாணவர் என்ற சிறப்பிற்கு உரியவராக அறியப்படுகிறார். 55 வயதிற்குள் பார்த்திபன் தன்னுடைய 30 ஆண்டுகால கற்றல் செயலில் 145 பட்டங்களைப் பெற்றுள்ளார். இந்தியச் சட்ட நிறுவனம், தேசியப் பணியாளர் மேலாண்மை நிறுவனம், இந்தியப் புள்ளியியல் நிறுவனம், இந்தியத் தொழில்துறை பொறியியல் நிறுவனம், லயோலா வணிக நிர்வாக நிறுவனம் உள்ளிட்ட பல நிறுவனங்களில் இவர் பட்டம் பெற்றுள்ளார். தனது இலக்குகளை அடைய திட்டமிட்ட நேர நிர்வாகத்தைப் பயன்படுத்தினார். கணிதப் பாடத்தின் மீது இவருக்கு அச்சம் இருந்தபோதிலும் கூட பார்த்திபன் இச்சாதனையைச் செய்துள்ளார் என்பது குறிப்பிடத்தக்கது.
# வி. என். பார்த்திபன்

## தனிப்பட்ட வாழ்க்கை

பார்த்திபனின் மனைவி எம். செல்வகுமாரியும் அதிக அளவிலான தகவல்கள் சேகரமானதைத் தொடர்ந்து பார்த்திபனுக்குத் தற்போது சிறிதளவு நினைவாற்றல் இழப்பு ஏற்பட்டுள்ளது. நூற்றுக்கும் மேற்பட்ட வெவ்வேறு பாடங்களை கற்பிக்கிறார்.
# வி. என். பார்த்திபன்

## பட்டங்களின் பட்டியல்

● வணிகப் பாடத்தில் 8 முதுநிலைப் பட்டங்கள்  
● அறிவியல் பாடத்தில் 4 முதுநிலைப் பட்டங்கள்  
● சட்டப் பாடத்தில் 10 முதுநிலைப் பட்டங்கள்  
● தத்துவத்தில் 12 முதுநிலை பட்டங்கள் (ஆராய்ச்சி பட்டங்கள்)  
● வணிக நிர்வாகத்தில் 14 முதுநிலைப் பட்டங்கள்  
● 20 தொழில்முறை படிப்புகள்  
● 11 சான்றிதழ் படிப்புகள்  
● 9 முதுநிலை பட்டயப் படிப்புகள்  
● 8 முதுநிலைப் பட்டங்கள் (தொழிலாளர் மேலாண்மை, நிதி மேலாண்மை, வெளிநாட்டு வர்த்தகம், சமூக பணி, என சிலவற்றை குறிப்பிடலாம்)  
● மற்றும் பல பட்டயங்கள் & முதுநிலைப் பட்டயங்கள்
# வேளாளர் கடமை

வேளாண்மை செய்பவர் வேளாளர். வேளாளர் கடமை என்று யாப்பருங்கல விருத்தியுரை பாடல் ஒன்று கூறுகிறது. இந்தக் கடமைகளை வேளாளர் நிலம் என்றும் வேளாண்-துறை என்றும் அது சுட்டுகிகிறது.  
<poem>
ஆணை வழி நிற்றல் மாண்வினை தொடங்கல்
கைக்கடன் ஆற்றல் கசிவு அகத்து உண்மை
ஓவா முயற்சி ஒக்கல் போற்றல்
மன்றிடை மகிழ்தல் ஒற்றுமை கோடல்
திருந்திய அறத்தில் தீராது ஒழுகல்
விருந்து புறந்தருத்தல் வேளாண் துறையே - என்பது பாடல்
</poem>  
1. அரசன் ஆணையை நிலைநாட்டுதல்
1. சிறந்த செயல்களைத் தொடங்கிச் செய்தல்
1. பிறருக்குக் கை போலக் கடமை ஆற்றுதல்
1. இரக்க குணத்தை நெஞ்சில் கொண்டிருத்ததல்
1. இடையறாது முயலல்
1. சார்ந்து வாழும் மக்களை (ஒக்கல்) போற்றுதல்
1. மன்றத்தில் மகிழ்தல்
1. பிறரோடு ஒற்றுமையாக வாழ்தல்
1. திருந்திய அறநெறியைக் கடைப்பிடித்தல்
1. விருந்தினரைப் பேணுதல்
என்னும் 10 துறைகள் வெளாண்-துறைகள் என்று அந்த உரைநூல் குறிப்பிடுகிறது.
# 2022 மணிப்பூர் நிலச்சரிவு

**2022 மணிப்பூர் நிலச்சரிவு** (*2022 Manipur landslide*) இந்திய மாநிலமான மணிப்பூரில் 30 சூன் 2022 அன்று இரவு ஒரு பெரிய நிலச்சரிவு ஏற்பட்டது. இந்நிகழ்வில் குறைந்தது 42 பேர் கொல்லப்பட்டனர். 20 பேர் காணாமல் போயுள்ளனர்.
# 2022 மணிப்பூர் நிலச்சரிவு

## நிலச்சரிவு

நோனி மாவட்டத்தில், 107 பிராந்திய இராணுவ முகாமில், துபுல் ரயில்வே கட்டுமானப் பகுதிக்கு அருகே நிலச்சரிவு ஏற்பட்டது. உறுதிப்படுத்தப்பட்ட எட்டு இறப்புகளும் பிராந்திய இராணுவத்தைச் சேர்ந்தவர்களாவர். இயிரிபாம் மாவட்டத்தை மணிப்பூரின் தலைநகரான இம்பாலுடன் இணைக்கும் ரயில்பாதை கட்டுமானத்திற்கான பாதுகாப்புப் பணியாளர்களாக இக்குழு செயல்பட்டது. இச்செய் ஆற்றின் அருகே அணை கட்டப்படவுள்ள இடத்தில் நிலச்சரிவு ஏற்பட்டது . அணை கட்டினால் பெரிய வெள்ளம் ஏற்பட்டு பெரிய பேரழிவை ஏற்படுத்தும் என மீட்புக்குழுவினர் நம்புகின்றனர்.
# 2022 மணிப்பூர் நிலச்சரிவு

## மீட்புப் பணிகள்

மணிப்பூர் அரசாங்கம் மீட்புப் பணிகளை ஒருங்கிணைக்க தேசிய பேரிடர் மீட்புப் படையையும் மாநில பேரிடர் மீட்புப் படையையும் திரட்டியது. 250-எண்ணிக்கைக்கும் மேற்பட்ட இராணுவ வீரர்கள், மீட்புப் படையினர் மற்றும் காவல்துறை அதிகாரிகள் இப்பணியில் ஈடுபட்டுள்ளனர். மண்வாரிகள் மற்றும் அகழ் எந்திரங்கள் அருகிலுள்ள ஆற்றில் சடலங்களைக் கண்டுபிடிக்க பயன்படுத்தப்பட்டன. காணாமல் போன 50 முதல் 72 நபர்களைக் கண்டுபிடிப்பதற்காக அசாம் துப்பாக்கிப் பிரிவு இராணுவத்தினர் மற்றும் பிராந்திய இராணுவத்தினர் தேடுதல் மற்றும் மீட்பு நடவடிக்கைகளில் ஈடுபட்டனர். குறைந்தது 28 பேரைக் காணவில்லை. . மேலும் பலரை தேடும் பணி இரவு வரை தொடரும் என மீட்புக்குழுவினர் தெரிவித்தனர். காயமடைந்தவர்கள் நோனி இராணுவ மருத்துவப் பிரிவுக்கு சிகிச்சைக்காக அழைத்துச் செல்லப்பட்டனர்.  
சூலை 3 அன்று மொத்த இறப்பு எண்ணிக்கை 42 ஆக இருந்தது. மேலும் 20 பேர் காணாமல் போயிருந்தனர். இதில் குறைந்தது 27 பேர் பிராந்திய இராணுவத்தைச் சேர்ந்தவர்கள். பொதுமக்கள் 15 பேர் கொல்லப்பட்டவர்களில் அடங்குவர். சாதகமற்ற வானிலை மற்றும் புதிய நிலச்சரிவுகள் மீட்பு முயற்சிகளை மேலும் சிக்கலாக்கியது. மீட்புப் பணிகளின் போது பாறைகள் சரிந்து விழுந்ததாக கூறப்படுகிறது. புதையுண்டவர்களையும் உயிர் பிழைத்தவர்களையும் கண்டறிய மீட்புப் பணியாளர்கள் ரேடார் மற்றும் மோப்ப நாயைப் பயன்படுத்தினர். நிலச்சரிவால் அணைக்கட்டப்பட்ட ஏரியை காலி செய்வதற்காக இச்செய் ஆற்றில் உள்ள குப்பைகளை அகற்றும் பணியும் நடந்தது
# 2022 மணிப்பூர் நிலச்சரிவு

## விளைவுகள்

வெள்ளம் ஏற்பட வாய்ப்புள்ளதால் நோனி மாவட்டத்தில் உள்ள மக்கள் இச்செய் ஆற்றை நெருங்க வேண்டாம் என்று அதிகாரிகள் எச்சரித்துள்ளனர். மணிப்பூர் முதல்வர் என்.பைரன் சிங், உயிரிழந்தவர்களின் குடும்பங்களுக்கு 5 இலட்சம் ரூபாயை நிவாரணத் தொகையாகவும், காயமடைந்தவர்களுக்கு 50 ஆயிரம் ரூபாயும் வழங்கப்படும் என்று கூறினார். தேசிய நெடுஞ்சாலை 37 இல் பயணத்தைத் தவிர்க்குமாறு பயணிகள் அறிவுறுத்தப்பட்டனர்.
# செ. கோ. விசுவநாதன்

**செ. கோ. விசுவநாதன்** (*C. G. Viswanathan*)(பிறப்பு மார்ச்சு 9, 1933) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் செங்கல்பட்டு மாவட்டம் செங்கல்பட்டு நகரம் அழகேசன் நகர்ப் பகுதியினைச் சார்ந்தவர். செங்கல்பட்டு தூய கொலம்பசு உயர்நிலைப் பள்ளியில் கல்வி பயின்றுள்ளார். விசுவநாதன் திராவிட முன்னேற்றக் கழக உறுப்பினர் ஆவார். 1970 ஆம் ஆண்டு முதல் திருக்கழுகுன்றம் ஊராட்சித் தலைவராகவும், 1957 முதல் 1961 ஆம் ஆண்டு வரை செங்கல்பட்டு நகராட்சி உறுப்பினராகவும் இருந்துள்ளார். 1962, 1967 மற்றும் 1971ஆம் ஆண்டுகளில் நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக செங்கல்பட்டு சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.
# செ. கோ. விசுவநாதன்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |  |
| --- | --- | --- | --- | --- | --- |
| 1962 | செங்கல்பட்டு | திமுக | 27,933 | 47.78 |  |
| 1967 | செங்கல்பட்டு | திமுக | 43,428 | 60.53 |  |
| 1971 | செங்கல்பட்டு | திமுக | 41,949 | 58.77 | } |
# வாலு கடற்கரை

**வாலு கடற்கரை** (Valu Beach) தென்கிழக்கு ஆசியாவின் தீவு நாடான கிழக்குத் திமோரில் இருக்கும் இலௌடெம் நகராட்சியில் இடம்பெற்றுள்ள துடுவாலா கிராமத்தில் உள்ள ஒரு கடற்கரையாகும். இயாகோ தீவுக்கு எதிரே கிழக்கு தைமூரின் பிரதான நிலப்பகுதியின் கிழக்கு முனையில் வாலு கடற்கரை அமைந்துள்ளது.
# சுல்தான் முசபர் ஷா

**சுல்தான் முசபர் ஷா** (மலாய் மொழி: *Sultan Muzaffar Shah ibni Almarhum Sultan Muhammad Shah*; ஆங்கிலம்: *Muzaffar Shah of Malacca*); என்பவர் மலாக்கா சுல்தானகத்தின் ஐந்தாவது அரசர். இவர் சுல்தான் முகமது ஷாவின் மகன் ஆவார்.  
மலாக்காவின் நான்காவது அரசர் பரமேசுவரா தேவ ஷா எனும் ராஜா இப்ராகிம் என்பவரின் ஒன்றுவிட்ட சகோதரரும் ஆவார். பரமேசுவரா தேவ ஷா கொலை செய்யப்பட்ட பின்னர், அவருக்குப் பிறகு ராஜா காசிம் எனும் பெயர் கொண்ட இவர் மலாக்கா சுல்தானாக முடிசூட்டப் பட்டார்.  
**ராஜா காசிம்** *(Raja Kassim)* என்பது சுல்தான் முசபர் ஷாவின் அசல் பெயராகும். சீனாவின் மிங் சி லு வரலாற்றுப் பதிவுகளில் சுல்தான் முசபர் ஷா எனும் இந்த அரசர், சுலுதான் உடாபோனா ஷா *(Sulutan Wudafona Sh)* என்று அழைக்கப் படுகிறார்.
# சுல்தான் முசபர் ஷா

## பொது

மிங் சி லு *(Ming Shi-lu)* ஆங்கிலத்தில் வெரிடபிள் ரிக்கார்ட்ஸ் *(Veritable Records)* என்பது சீனா மிங் வம்சத்தின், 1368-ஆம் ஆண்டில் இருந்து 1644-ஆம் ஆண்டு வரையிலான சீனா நாட்டு வரலாற்றுப் பதிவுகள்.  
சீனாவை ஆட்சி செய்த மிங் பேரரசர்களின் காலத்தில் நடைபெற்ற நிகழ்ச்சிகள் அனைத்தும் இந்த மிங் சி லு பதிவுகளில் உள்ளன.
# சுல்தான் முசபர் ஷா

## பொது

### முசபர் ஷாவின் மாமா துன் அலி

சுல்தான் முசபர் ஷாவின் தந்தையார் சுல்தான் முகமது ஷா. மலாக்காவின் மூன்றாவது அரசர். தாயாரின் பெயர் துன் வதி *(Tun Wati).*  
சுல்தான் முசபர் ஷாவின் மாமா, துன் அலி *(Tun Ali)* ஒரு செல்வாக்கு மிக்க தமிழ் முஸ்லீம் தலைவர் ஆவார். இவர் தன்னுடைய மருமகன் **ராஜா காசிம்** *(Raja Kassim)* எனும் சுல்தான் முசபர் ஷாவை, அரியணையில் அமர்த்தலாம் என்று மலாக்காவின் நான்காவது சுல்தானான ராஜா பரமேசுவரா தேவ ஷாவை *(Raja Sri Parameswara Dewa Shah)* கொலை செய்யச் சதி செய்ததாகக் கூறப் படுகிறது.  
ராஜா பரமேசுவரா தேவ ஷாவின் அசல் பெயர் ராஜா இப்ராகிம். இவர் மலாக்கா சுல்தானகத்தின் நான்காவது அரசர். பட்டத்துப் பெயர் சுல்தான் அபு சாகித். இவர் கொலை செய்யப்பட்ட பின்னர் சுல்தான் முசபர் ஷா பதவிக்கு வந்தார்.
# சுல்தான் முசபர் ஷா

## பொது

### விளக்கம்

- **ராஜா காசிம்** >>> **சுல்தான் முசபர் ஷா**
- **ராஜா இப்ராகிம்** >>> சுல்தான் அபு சாகித் >>> **பரமேசுவரா தேவ ஷா**
# சுல்தான் முசபர் ஷா

## பொது

### ராஜா காசிம் எனும் முசபர் ஷா

மலாக்காவின் ஆட்சியாளராகப் பதவியேற்ற பிறகு, ராஜா காசிம் தன்னைச் சுல்தான் முசபர் ஷா என்று பெயரிட்டுக் கொண்டார். சுல்தான் முசபர் ஷா, மறைந்த தன் தந்தை சுல்தான் முகமது ஷா அறிமுகப்படுத்திய அனைத்துப் பாரம்பரிய பழக்கவழக்கங்கள், பாரம்பரிய மரபுகள் ஆகியவற்றுக்கு விதிக்கப்பட்ட தடைகளை அகற்றுமாறு தன் மூத்த அதிகாரிகளுக்கு உத்தரவிட்டார்.  
சுல்தான் முசபர் ஷா, பதவியில் அமர்வதற்கு முன்னர் அப்போதைய மலாக்காவின் முதல்வர் துன் அலியின் மகளைத் திருமணம் செய்தவர். இவர்களுக்குப் பிறந்த மகனின் மகனின் பெயர் ராஜா அப்துல்லா *(Raja Abdullah).* சுல்தான் முசபர் ஷா 1459-ஆம் ஆண்டில் காலமானார்.
# சுல்தான் முசபர் ஷா

## மலாக்கா சுல்தான்கத்தின் ஆட்சியாளர்கள்

| மலாக்கா சுல்தான்கள் | ஆட்சி காலம் |  |
| --- | --- | --- |
| பரமேசுவரா | <> 1400–1414 </> |  |
| மெகாட் இசுகந்தர் ஷா | <> 1414–1424 </> |  |
| சுல்தான் முகமது ஷா | <> 1424–1444 </> |  |
| பரமேசுவரா தேவ ஷா | <> 1444–1446 </> |  |
| சுல்தான் முசபர் ஷா | <> 1446–1459 </> |  |
| சுல்தான் மன்சூர் ஷா | <> 1459–1477 </> |  |
| சுல்தான் அலாவுதீன் ரியாட் ஷா | <> 1477–1488 </> |  |
| சுல்தான் மகமுட் ஷா | <> 1488–1511 </> |  |
| சுல்தான் அகமட் ஷா | <> 1511–1513 </> |  |
| சுல்தான் மகமுட் ஷா | <> 1513–1528 </> | } |
# மிங் சி லு

**மிங் சி லு**, (ஆங்கிலம்: *Ming Shilu*; மலாய் மொழி: *Ming Shilu*; சீனம்: 明實錄) என்பது சீனா, மிங் வம்சத்தின், 1368-ஆம் ஆண்டில் இருந்து 1644-ஆம் ஆண்டு வரையிலான சீனா நாட்டு வரலாற்றுப் பதிவுகள் ஆகும். ஆங்கிலத்தில் *வெரிடபிள் ரிக்கார்ட்ஸ்* *(Veritable Records)* என்றும் அழைக்கப் படுகிறது.  
சீனாவை ஆட்சி செய்த மிங் பேரரசர்களின் காலத்தில் நடைபெற்ற நிகழ்ச்சிகள் அனைத்தும் இந்த ’மிங் சி லு’ பதிவுகளில் உள்ளன.
# மிங் சி லு

## மிங் வம்சாவழியினர்

1368-ஆம் ஆண்டு தொடங்கி 1644-ஆம் ஆண்டு வரை மிங் வம்சாவழியினர் *(Ming dynasty)* சீனாவின் ஆளும் வம்சாவழியினராக இருந்தனர். **மகா மிங் வம்சம்** *(Great Ming)* என்று அழைக்கப் படுவதும் உண்டு. மிங் வம்சாவழியினர் சீனாவின் கடைசி ஏகாதிபத்திய வம்சமாகும். இவர்கள் ஹான் இனத்தைச் சேர்ந்த சீனர்கள்.  
மிங் அரசமரபு என்பது மங்கோலியர்களின் தலைமையிலான யுவான் வம்சத்தின் சரிவைத் தொடர்ந்து 276 ஆண்டுகளாக (1368-1644) சீனாவை ஆட்சிசெய்த ஒர் அரசமரபு ஆகும்.
# மிங் சி லு

## மிங் வம்சாவழியினர்

### மிங் அரசமரபு

மனித வரலாற்றில் மிகப்பெரிய ஒழுங்குமுறை அரசாங்கமும், சமூக நிலைத் தன்மையும் கொண்டதாக மிங் அரசமரபு கருதப்படுகிறது .  
மிங் அரசமரபு, சீனாவின் மிகப் பெரிய ஏகாதிபத்திய இனமான ஆன் *(Han)* இனத்தின் கடைசி அரசமரபு ஆகும். லீ சிசெங் *(Li Zicheng)* என்பவரின் தலைமையிலான கிளர்ச்சியினால் ஒரு பகுதி வீழ்ச்சி அடைந்தது.
# மிங் சி லு

## மிங் வம்சாவழியினர்

### மஞ்சூரியா

பின்னர் மஞ்சூரியாவின் சிங் அரசமரபு ஆட்சியைக் கைப்பறியது. மிங் தலைநகரான பெய்ஜிங் 1644-இல் வீழ்ச்சி அடைந்தபோதும், மிங் அரசமரபினரின் எச்சங்கள் சில பகுதிகளில் 1662-ஆம் ஆண்டு வரை நீடித்தன. இவை அனைத்தும் கூட்டாக தெற்கு மிங் *(Southern Ming)* எனப் படுகின்றன.  
இந்தப் பேரரசர்களின் காலத்தின் பதிவுகளைத் தான் மிங் வம்சாவழி வரலாற்றுச் சுவடுகள் என்றும் மிங் சி லு *(Ming Shi-lu)* என்றும் அழைக்கிறார்கள்.  
மிங் சி லு சீனப் பதிவுகள் பரமேசுவராவை **பாய்-லி-மி-சு-லா** (ஆங்கிலம்: *Bai-li-mi-su-la;* சீனம்: 拜里迷蘇剌) என்று அழைக்கின்றன. அவருடைய மகன் மெகாட் இசுகந்தர் ஷாவை (ஆங்கிலம்: *Mu-gan Sa-yu-ti-er-sha;* சீனம்: 母幹撒于的兒沙) என்றும் அழைக்கின்றன.  
பரமேசுவராவின் சீனப் பயணத்தின் போது செங் கே *(Zheng He);* இன் சிங் *(Yin Qing)* ஆகிய இருவரும் அவருக்குத் துணையாக இருந்து இருக்கிறார்கள்.
# மிங் சி லு

## மிங் வம்சாவழியினர்

### மிங் சி லு வரலாற்றுப் பதிவுகள்

மிங் சி லு வரலாற்றுப் பதிவுகள் அனைத்தும் வனப்பெழுத்து *(calligraphy)* பிரதிகள். 40,000 பக்கங்கள் கொண்டவை. மிகப் பெரிய ஒரு வரலாற்றுக் காப்பகம்.  
1368 - 1644-ஆம் ஆண்டுகளில் சீனாவுடன் தொடர்புகள் வைத்து இருந்த தென்கிழக்கு ஆசியா, ஆசியா நாடுகளின் வரலாற்று நிகழ்ச்சிகள் அனைத்தும் அந்தப் பதிவுகளில் பதிவு செய்யப்பட்டு உள்ளன.  
எல்லாப் பதிவுகளும் சீன மொழியில் *(Classical Chinese)* இருக்கின்றன. சீன மொழி தெரியாதவர்கள் தகவல்களை மீட்டு எடுப்பதில் சிரமப் பட்டார்கள். இருப்பினும் ஜீப் வேட் *(Geoff Wade)* எனும் ஓர் ஆஸ்திரேலிய வரலாற்று ஆசிரியர் 1993-ஆம் ஆண்டு, அந்தப் பதிவுகளை மொழிபெயர்க்கும் முயற்சியில் ஈடுபட்டார்.
# மிங் சி லு

## மிங் வம்சாவழியினர்

### சீனா பெய்ஜிங் பல்கலைக்கழகம்

தென்கிழக்கு ஆசியா நாடுகளின் வரலாற்றுப் பதிவுகளில் 3000 பதிவுகளைச் சீன மொழியில் இருந்து ஆங்கிலத்திற்கு மொழி பெயர்த்தார். 1993-ஆம் ஆண்டு தொடங்கிய மொழிபெயர்ப்பு 2013-ஆம் ஆண்டு வரை 20 ஆண்டுகள் பிடித்தன. ஏறக்குறைய 40 கல்வியாளர்கள் அவருக்கு உதவியாக இருந்து உள்ளார்கள். அரும் பெரும் முயற்சி.  
அந்த வகையில் சீனா பெய்ஜிங் பல்கலைக்கழகத்தில் இருந்த சீனக் கையெழுத்துப் பதிவுகளில் 3000-க்கும் மேற்பட்ட பதிவுகள் ஆங்கிலத்திற்கு மொழி பெயர்க்கப்பட்டன. மொழி பெயர்க்கப்பட்ட அந்தப் பதிவுகள், சிங்கப்பூர் தேசியப் பல்கலைக்கழகத்திடம் *(National University of Singapore)* ஒப்படைக்கப் பட்டன.  
சிங்கப்பூர் தேசியப் பல்கலைக்கழகம்; ஆசியா ஆய்வு நிறுவனத்துடன் *(Asia Research Institute)* இணைந்து ஒரு தரவு தளத்தை *(Database)* உருவாக்கின. இன்று வரையிலும் பராமரித்து வருகின்றன.
# மிங் சி லு

## மிங் வம்சாவழியினர்

### மிங் சி லு பதிவுகளில் மலாக்கா

- (28 அக்டோபர் 1403) -- இன் கிங் *(Yin Qing)* எனும் அரவாணி மலாக்காவிற்கு அனுப்பப் பட்டார்  
- (3 அக்டோபர் 1405) -- **பாய்-லி-மி-சு-லா**, எனும் மலாக்கா நாட்டின் ஆளுநர் சீனாவின் மிங் மன்னரைச் சென்று கண்டார்.  
- (16 பிப்ரவரி 1409) -- அபு லா ஜியா சின் என்பவர் மிங் அரண்மனைக்குச் சென்றார்.  
- (4 ஆகஸ்டு 1411) -- **பாய்-லி-மி-சு-லா**விற்கு மிங் அரண்மனையில் சிறப்பு விருந்து வழங்கப் பட்டது.  
- (14 ஆகஸ்டு 1411) -- **பாய்-லி-மி-சு-லா**, அவருடைய மனைவி, அவருடைய பிள்ளைகள், அமைச்சர்கள், 540 உதவியாளர்கள் மிங் அரண்மனைகுச் சென்றனர்.  
- (17 ஆகஸ்டு 1411) -- **பாய்-லி-மி-சு-லா**விற்கு அரசு விருந்து வழங்கப் பட்டது.  
- (5 அக்டோபர் 1414) -- பரமேசுவராவின் மகன் மெகாட் இசுகந்தர் ஷா (ராஜா ஸ்ரீ ராமா விக்ரமா) சீன அரண்மனைக்குச் சென்று தன் தந்தையார் இறந்த செய்தியைச் சொன்னார்.
# இலங்கைச் செதில் பூங்குருவி

**இலங்கைப் பூங்குருவி** அல்லது **இலங்கை செதில் பூங்குருவி** (*சூத்திரா இம்ப்ரிகேட்டா*) என்பது அமெரிக்கப் பாடும் பறவை குடும்பத்தைச் சார்ந்த சிற்றினமாகும். இந்தப் பறவை இலங்கைத் தீவின் தென்மேற்கு மழைக்காடுகளில் காணப்படும் பறவையாகும்.  
*சூத்திரா இம்ப்ரிகேட்டா* முன்பு செதில் பூங்குருவி வகையினமாக கருதப்பட்டது. இது ஒரு குழுவைச் சேர்ந்தது. இது, *சூ. லுனுலடா,* *சூ. கெய்னி,* *சூ. மச்சிகி* *சூ.* *தாலசே,* *சூ. மார்கரேட்டா* போன்ற சிற்றினங்களுடன் குழு ஒன்றை உருவாக்குகின்றது.
# நீண்ட வால் பூங்குருவி

**நீண்ட வால் பூங்குருவி** (*சூத்திரா திக்சோனி*) என்பது அமெரிக்கப் பாடும் பறவை குடும்பத்தில் உள்ள ஒரு பறவை சிற்றினமாகும். இது மத்திய மற்றும் கிழக்கு இமயமலையிலிருந்து தென்-மத்திய மற்றும் தென்மேற்கு சீனா வரை காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான மலைக் காடுகள் மற்றும் மிதவெப்பமண்டல அல்லது வெப்பமண்டல உயரமான புதர் நிலம் ஆகும்.  
இதனுடைய விலங்கியல் பெயரான *சூத்திரா திக்சோனி* என்பது பறவையியல் வல்லுநர் சார்லஸ் திக்சன் நினைவாக பெயரிடப்பட்டது.
# பெண்டகாரா

**பெண்டகாரா** அல்லது **பெண்டஹாரா**, ஆங்கிலம்: *Bendahara* அல்லது Vizier; மலாய் மொழி: *Bendahara* அல்லது *Wazir*; ஜாவி: *بنداهار*) என்பது பாரம்பரிய மலாய் இராச்சியங்களில் ஒரு நிர்வாகப் பதவியைக் குறிக்கும் சொல் ஆகும்.  
19-ஆம் நூற்றாண்டில் ஐரோப்பிய அரசுகள் தென்கிழக்காசியாவிற்குள் வருவதற்கு முன்னால் ஓர் அரசர் அல்லது ஒரு சுல்தானுக்கு அறிவுரைஞராக இருப்பவரை பெண்டகாரா என்று அழைத்தார்கள்.  
பெண்டகாரா எனும் பதவி அக்காலக் கட்டத்தில் ஒரு முதல்வர் பதவிக்குச் சரிசமமான பதவியாகும். மலாய் மொழியில் பெண்டகாரா அல்லது வாசிர் *Wazir* என்று அழைத்தார்கள்.
# பெண்டகாரா

## பொது

ஒரு பெண்டகாரா பதவி ஒரு சுல்தானால் நியமிக்கப்படும் பதவி. மற்றும் அது ஒரு பரம்பரைப் பதவியாகும். தவிர பெண்டகாராவும் சுல்தானும் ஒரே பரம்பரையைச் சார்ந்தவர்களாக இருந்தார்கள். மலாய்ச் சுல்தானகத்தில் முதுகெலும்பு போன்ற பதவி.  
ஒரு பெண்டகாரா என்பவர், பிரபுக்களின் தலைவராக இருந்ததால், அவரின் பதவி குறிப்பிட்ட பொறுப்புகளையும் கொண்டது.
# பெண்டகாரா

## பொது

### பெண்டகாராவின் பொறுப்புகள்

மலாக்கா மற்றும் ஜொகூர் பண்டைய இராச்சியங்களில், ஒரு பெண்டகாராவிற்குப் பல பணிகளும் பொறுப்புகளும் இருந்தன. அவற்றில் முதன்மையானவை:  
- சுல்தானின் முடிசூட்டு விழா மற்றும் சுல்தானைப் பதவியில் அமர்த்தும் பொறுப்பு  
- சுல்தானின் நலன் பொறுப்பு  
- இசுலாமியச் சட்ட முறைமை அல்லது சரியா *(Sharia)* சட்ட நடைமுறையில் உள்ள சமய விதிமுறைகளின் அடிப்படையில் அரசு விவகாரங்களில் சுல்தானுக்கு ஆலோசகராய் இருக்கும் பொறுப்பு  
- அரசத் திருமணம், பிறப்பு மற்றும் இறுதிச் சடங்குகளின் பொறுப்பு  
- சுல்தான் வாரிசு இல்லாமல் இறந்தால் அரச வாரிசு உருவாக்கும் பொறுப்பு  
- சுல்தான் சிறுபிள்ளையாக இருந்தால் பாதுகாவலராகச் செயல்படும் பொறுப்பு  
- சுல்தானின் அனைத்துக் கட்டளைகளையும் செயல்படுத்தும் பொறுப்பு
# பெண்டகாரா

## பொது

### ஐரோப்பியர்களின் தலையீடு

சுல்தானின் சட்டபூர்வமான தன்மையை நிர்ணயிக்கும் பொறுப்பு பெண்டகாராவிடம் இருந்தது. இது தொடர்பாக ஒரு முடிவை எடுப்பதற்கு முன் பெண்டகாரா எப்போதும் மற்ற பிரபுக்களிடம் ஆலோசனை கேட்பார்.  
மலேசியா, இந்தோனேசியா, புரூணை போன்ற நாடுகளில் இருந்த மலாய் மாநிலங்களின் நிர்வாகத்தில் பிரித்தானியர்கள் மற்றும் டச்சுக்காரர்களின் தலையீடுகள்; பெண்டகாராவின் சுதந்திரத் தன்மைகளுக்குத் தடைகளாக அமைந்தன. தற்சமயம் பெண்டகாரா என்பது ஒரு பாரம்பரியப் பதவியாக மட்டுமே கருதப் படுகிறது.
# மகாராஜபுரம், வத்திராயிருப்பு

**மகாராஜபுரம்** என்பது இந்தியாவின் தமிழ்நாட்டில் விருதுநகர் மாவட்டம், வத்திராயிருப்பு வட்டம், வத்திராயிருப்பு ஊராட்சி ஒன்றியத்தில் உள்ள மகாராஜபுரம் கிராம ஊராட்சியில் அமைந்த சிற்றூர் ஆகும். பிரபல திரைப்பட தயாரிப்பாளரும் இயக்குநருமான லீனா மணிமேகலை இந்த ஊரில் பிறந்தவர் ஆவார்.
# மகாராஜபுரம், வத்திராயிருப்பு

## மக்கள் தொகை விவரம்

2011 ஆம் ஆண்டு மக்கள்தொகை கணக்கெடுப்பின்படி, மகாராஜபுரம் கிராமத்தில் 8278 பேர் உள்ளனர், இதில் 4142 பேர் ஆண்கள் மற்றும் 4136 பேர் பெண்கள்.  
மகாராஜபுரம் கிராமத்தில் 0-6 வயதுடைய குழந்தைகளின் மக்கள் தொகை 777 ஆகும், இது கிராமத்தின் மொத்த மக்கள் தொகையில் 9.39% ஆகும். மகாராஜபுரம் கிராமத்தின் சராசரி பாலின விகிதம் 999 ஆகும், இது தமிழ்நாட்டின் மாநில சராசரியான 996 ஐ விட அதிகமாகும். மக்கள் தொகை கணக்கெடுப்பின்படி மகாராஜபுரத்தில் குழந்தை பாலின விகிதம் 1013 ஆகும், இது தமிழக சராசரியான 943 ஐ விட அதிகம்.  
தமிழ்நாட்டின் எழுத்தறிவு விகிதத்தை விட மகாராஜபுரம் கிராமத்தின் எழுத்தறிவு விகிதம் குறைவாக உள்ளது. 2011 ஆம் ஆண்டில், மகாராஜபுரம் கிராமத்தின் எழுத்தறிவு விகிதம் 60.89% ஆக இருந்தது, இது தமிழ்நாட்டின் எழுத்தறிவு விகிதமான 80.09% ஐ விட குறைவாகும். மகாராஜபுரத்தில் ஆண்களின் எழுத்தறிவு 70.90% ஆகவும், பெண்களின் எழுத்தறிவு விகிதம் 50.84% ஆகவும் உள்ளது.
# கான்சாபுரம், வத்திராயிருப்பு

**கான்சாபுரம்** (**Kansapuram**), தமிழ்நாட்டின் விருதுநகர் மாவட்டம், வத்திராயிருப்பு வட்டம், வத்திராயிருப்பு ஊராட்சி ஒன்றியத்தில் மேற்கு தொடர்ச்சி மலையடிவாரத்தில் அமைந்த கிராமம் ஆகும்.  
வத்திராயிருப்புக்கு மேற்கே 7 கிலோ மீட்டர் தொலைவிலும், கூமாப்பட்டிக்கு தெற்கே 7 கிலோ மீட்டர் தொலைவிலும், மேற்கு தொடர்ச்சி மலையடிவாரத்தில் அமைந்துள்ளது.  
பிளவக்கல் அணை அருகில் இருப்பதால் இவ்வூரில் நெல் சாகுபடி இரண்டு போகம் விளைவிக்கப்படுகிறது. அத்துடன் தென்னைத் தோட்டங்கள் அதிகம் உள்ளது.
# பல்ராம் நாயக்

**பல்ராம் நாயக்** (Balram Naik) என்று அழைக்கப்படும் **பொரிகா நாயக் பல்ராம்** (Porika Naik Balram) (பிறப்பு 6 சூன் 1964) ஒரு இந்திய அரசியல்வாதி மற்றும் இந்திய தேசிய காங்கிரஸ் அரசியல் கட்சியின் உறுப்பினர் ஆவார். இவர் இந்திய நாடாளுமன்றத்தின் கீழவையான 15 வது மக்களவை உறுப்பினராக இருந்தார்.
# பல்ராம் நாயக்

## ஆரம்ப கால வாழ்க்கை

பல்ராம், வாரங்கலின் மதனபள்ளியில் கிராமப்புற பஞ்சாரா குடும்பத்தில் லக்ஷ்மன் நாயக் மற்றும் லட்சுமிக்கு மகனாகப் பிறந்தார். ஆந்திரப் பல்கலைக்கழகத்தில் இளங்கலைப் பட்டம் பெற்றவர்.